ai4bharat/Pralekha huggingface dataset:
నీతి ఆయోగ్
శ్రీ ధర్మేంద్ర ప్రధాన్ అధ్యక్షతన జరిగిన అటల్ ఇన్నోవేషన్ మిషన్ ఉన్నత స్థాయి కమిటీ సమావేశం
అటల్ ఇన్నోవేషన్ మిషన్ నేతృత్వంలో దేశంలో ఆవిష్కరణ రంగాన్ని పటిష్టం చేయడానికి అమలు చేయాల్సిన చర్యలు చర్చించనున్న సమావేశం
నీతి ఆయోగ్ మిషన్ అమలు చేస్తున్న అటల్ ఇన్నోవేషన్ మిషన్ ఉన్నత స్థాయి కమిటీ సమావేశం విద్య, నైపుణ్యాల అభివృద్ధి మంత్రి శ్రీ ధర్మేంద్ర ప్రధాన్ అధ్యక్షతన సోమవారం జరిగింది. అటల్ ఇన్నోవేషన్ మిషన్ సాధించిన పురోగతి భవిష్యత్తు ప్రణాళికలను ఉన్నత స్థాయి కమిటీ చర్చించింది. గత ఏడాది అటల్ ఇన్నోవేషన్ మిషన్ సాధించిన ప్రగతిని,అమలు చేసిన కార్యక్రమాలను సమావేశం సమీక్షించింది. భవిష్యత్తులో అమలు చేయాల్సిన కార్యక్రమాలు సమావేశంలో చర్చకు వచ్చాయి.
దేశంలో ఆవిష్కరణ రంగాన్ని మరింత బలోపేతం చేయాలని కేంద్ర మంత్రి శ్రీ ధర్మేంద్ర ప్రధాన్ అన్నారు. విద్యార్థులు, యువతకు వ్యవస్థాపకత రంగం పట్ల ఆసక్తి కలిగేలా చర్యలు అమలు చేయాలని మంత్రి సూచించారు. ముఖ్యంగా టైర్ 2/3 నగరాల్లోని ఉన్నత విద్యా సంస్థల్లో కార్యక్రమం అమలు జరగాలన్నారు. ఔత్సాహిక ఆవిష్కర్తలకు మద్దతును అందించడానికి, వనరులు అందుబాటులోకి తీసుకు రావడానికి సాంకేతికత, డిజిటల్ వ్యవస్థలను ఎక్కువగా ఉపయోగించాలి అని శ్రీ ధర్మేంద్ర ప్రధాన్ అన్నారు.
అటల్ ఇన్నోవేషన్ మిషన్ 2.0 కింద ప్రణాళికాబద్ధంగా అమలు చేయడానికి రూపొందించిన కార్యక్రమాలను కమిటీ చర్చించింది. విద్యార్థులందరికీ టింకరింగ్ తీసుకురావడం, సెక్టోరల్ ఇంక్యుబేషన్ సెంటర్లు, ఇండస్ట్రీ యాక్సిలరేటర్లు లాంటి ఆధునిక సౌకర్యాలతో వివిధ రంగాలు, రాష్ట్రాలు, కేంద్ర మంత్రిత్వ శాఖల్లో ఆవిష్కరణ రంగాన్ని అభివృద్ధి చేయడం,సామర్థ్యాన్ని పెంచడం వంటి అంశాలు చర్చకు వచ్చాయి.
శ్రీ ధర్మేంద్ర ప్రధాన్ కొత్త ఇంక్యుబేటర్లను స్థాపించడానికి మరియు సంబంధిత డొమైన్లో స్టార్టప్లకు మద్దతు ఇవ్వడానికి PSU లతో కలిసి AIM యొక్క ప్రాముఖ్యతను కూడా హైలైట్ చేశారు. పాఠశాలలు మరియు ఉన్నత విద్యా సంస్థలలో ఆవిష్కరణ పాఠ్యాంశాలను అభివృద్ధి చేయడానికి AIM మరియు విద్యా మంత్రిత్వ శాఖను ఆయన సిఫార్సు చేశారు.
సమావేశం అనంతరం శ్రీ ధర్మేంద్ర ప్రధాన్ మాట్లాడుతూ "దేశంలో ఆవిష్కరణలు, వ్యవస్థాపక రంగాలను ప్రోత్సహించడంలో అటల్ ఇన్నోవేషన్ మిషన్ గణనీయమైన పురోగతిని సాధించింది. ఆవిష్కరణ రంగాన్ని మరింత పటిష్టం చేయడానికి చర్యలు కొనసాగుతాయి. ఔత్సాహిక ఆవిష్కర్తలకు వనరులు అందుబాటులోకి తెచ్చి సహకారం అందించాలి. కొత్తగా అమలు చేయనున్న కార్యక్రమాల వల్ల దేశంలో ఒక శక్తివంతమైన ఆవిష్కరణల వ్యవస్థను అభివృద్ధి చెందుతుంది." అని అన్నారు.
అటల్ ఇన్నోవేషన్ మిషన్ ఉన్నత స్థాయి కమిటీకి కేంద్ర శాస్త్ర సాంకేతిక శాఖ మంత్రి
డాక్టర్ జితేంద్ర సింగ్, నీతి ఆయోగ్ సీఈఓ , విద్యా మంత్రిత్వ శాఖ, నైపుణ్యాభివృద్ధి వ్యవస్థాపకత మంత్రిత్వ శాఖ, శాస్త్ర సాంకేతిక మంత్రిత్వ శాఖ, సాంకేతిక మంత్రిత్వ శాఖ, శాస్త్ర పారిశ్రామిక పరిశోధనా మంత్రిత్వ శాఖ, కెపాసిటీ బిల్డింగ్ కమిషన్ కార్యదర్శులు, ప్రైవేటు రంగం విద్యాసంస్థల సభ్యులు తో సహా మిషన్ ఉన్నత స్థాయి కమిటీ లోని ఇతర సభ్యులు వివిధ అంశాలకు సంబంధించిన సమగ్ర వివరాలు అందించారు. .
దేశంలో ఆవిష్కరణ, వ్యవస్థాపక రంగం అభివృద్ధి కోసం అటల్ ఇన్నోవేషన్ మిషన్ కృషి చేస్తోంది. ఆవిష్కరణ, వ్యవస్థాపక రంగంలో మరింత అభివృద్ధి సాధించాలని స్థాయి కమిటీ సమావేశం నిర్ణయించింది.
ఆర్థిక మంత్రిత్వ శాఖ
రెవెన్యూ లోటు గ్రాంట్ రూ.7,183.42 కోట్లు 14 రాష్ట్రాలకు విడుదల
ప్రస్తుత ఆర్థిక సంవత్సరంలో ఇప్పటివరకు రాష్ట్రాలకు విడుదల చేసిన మొత్తం రెవెన్యూ లోటు
గ్రాంట్ రూ. 43,100.50 కోట్లు
2022-23లో రాష్ట్రాలు మొత్తం రెవెన్యూ లోటు గ్రాంట్ రూ.86,201 కోట్లు
ఆర్థిక మంత్రిత్వ శాఖ వ్యయ విభాగం మంగళవారం పోస్ట్ డెవల్యూషన్ రెవిన్యూ డెఫిసిట్  గ్రాంట్ 6వ నెలవారీ వాయిదాను విడుదల చేసింది. 14 రాష్ట్రాలకు రూ.7,183.42 కోట్లు విడుదల చేసింది. 15వ ఆర్థిక సంఘం సిఫారసుల మేరకు ఈ గ్రాంట్ విడుదలైంది. పదిహేనవ ఆర్థిక సంఘం మొత్తం డెవల్యూషన్ అనంతర రెవెన్యూ లోటు గ్రాంట్ 2022-23 ఆర్థిక సంవత్సరానికి 14 రాష్ట్రాలకు రూ.86,201 కోట్లు విడుదల చేసింది. సిఫార్సు చేసిన గ్రాంట్ను 12 సమానమైన నెలవారీ వాయిదాలలో సిఫార్సు రాష్ట్రాలకు వ్యయ శాఖ విడుదల చేస్తుంది. 2022 సెప్టెంబర్ నెలలో 6వ విడత విడుదల చేయడంతో, 2022-23లో రాష్ట్రాలకు విడుదల చేసిన రెవెన్యూ లోటు గ్రాంట్ల మొత్తం రూ. 43,100.50 కోట్లు.
విభజన తర్వాత రెవెన్యూ లోటు గ్రాంట్లు రాజ్యాంగంలోని ఆర్టికల్ 275 ప్రకారం రాష్ట్రాలకు కేటాయిస్తారు. రాష్ట్రాల రెవెన్యూ ఖాతాలలోని అంతరాన్ని తీర్చడానికి వరుసగా వచ్చిన ఫైనాన్స్ కమిషన్ల సిఫార్సుల మేరకు గ్రాంట్లు రాష్ట్రాలకు విడుదల అవుతాయి.
2020-21 నుండి 2025-26 వరకు రాష్ట్రాలు ఈ గ్రాంట్ని స్వీకరించడానికి అర్హత, గ్రాంట్ పరిమాణాన్ని పదిహేనవ ఆర్థిక సంఘం అంచనా వేసిన తర్వాత రాష్ట్ర ఆదాయ మరియు వ్యయాల మదింపు మధ్య అంతరం ఆధారంగా నిర్ణయించింది.
2022-23లో పదిహేనవ ఆర్థిక సంఘం ద్వారా డివల్యూషన్ అనంతర రెవెన్యూ లోటు గ్రాంట్ను సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హిమాచల్ ప్రదేశ్, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, త్రిపుర, ఉత్తరాఖండ్, పశ్చిమ బెంగాల్.
2022-23కి సిఫార్సు చేయబడిన పోస్ట్ డెవల్యూషన్ రెవెన్యూ లోటు గ్రాంట్ మరియు 6వ విడతగా రాష్ట్రాలకు విడుదల చేసిన మొత్తం వివరాలు ఈ క్రింది విధంగా ఉన్నాయి:
రాష్ట్రాల వారీగా డెవల్యూషన్ అనంతర రెవెన్యూ లోటు గ్రాంట్  విడుదల

|
|
క్రమ సంఖ్య
|
|
రాష్ట్రం
|
|
సెప్టెంబర్ నెలకు గాను విడుదల చేసిన 6వ వాయిదా
|
|
2022-23లో రాష్ట్రాలకు విడుదల చేసిన మొత్తం పీడీఆర్డిజి
|
|
1
|
|
ఆంధ్రప్రదేశ్
|
|
879.08
|
|
5274.50
|
|
2
|
|
అస్సాం
|
|
407.50
|
|
2445.00
|
|
3
|
|
హిమాచల్ ప్రదేశ్
|
|
781.42
|
|
4688.50
|
|
4
|
|
కేరళ
|
|
1097.83
|
|
6587.00
|
|
5
|
|
మణిపూర్
|
|
192.50
|
|
1155.00
|
|
6
|
|
మేఘాలయ
|
|
86.08
|
|
516.50
|
|
7
|
|
మిజోరాం
|
|
134.58
|
|
807.50
|
|
8
|
|
నాగాలాండ్
|
|
377.50
|
|
2265.00
|
|
9
|
|
పంజాబ్
|
|
689.50
|
|
4137.00
|
|
10
|
|
రాజస్థాన్
|
|
405.17
|
|
2431.00
|
|
11
|
|
సిక్కిం
|
|
36.67
|
|
220.00
|
|
12
|
|
త్రిపుర
|
|
368.58
|
|
2211.50
|
|
13
|
|
ఉత్తరాఖండ్
|
|
594.75
|
|
3568.50
|
|
14
|
|
పశ్చిమ బెంగాల్
|
|
1132.25
|
|
6793.50
రక్షణ మంత్రిత్వ శాఖ
సముద్ర కార్యకలాపాలకు సంసిద్ధతపై సిఎన్ఎస్ సమీక్ష
భారత నావికాదళపు ప్రధాన పోరాట యోధుల సంసిద్ధతను నావికాదళాధిపతి అడ్మిరల్ కరమ్ బీర్ సింగ్ 22న సమీక్షించారు. కన్వర్ నావికా కేంద్రానికి ఆయనవెంట వెస్టర్న్ నేవల్ కమాండ్ ఫ్లాగ్ ఆఫీసర్ కమాండింగ్ ఇన్ చీఫ్ వైస్ అడ్మిరల్ కుమార్ కూడా ఉన్నారు. కీలకమైన మరమ్మతులు, నిర్వహణ, విడిభాగాల మద్దతు, యుద్ధ పోరాట సామర్థ్యం పెంచుకోవటం తదితర అంశాల మీద అక్కడి సిబ్బమ్దితో సంభాషించారు. సైబర్ సెక్యూరిటీ, తీవ్రవాదుల దాడులనుంచి దళాల సంరక్షణ, అసౌష్టవ యుద్ధరంగం తదితర అంశాలమీద మాట్లాడుతూ అత్యమ్త అప్రమత్తత కొనసాగించాలని పిలుపునిచ్చారు.
ఆ తరువాత అడ్మిరల్ కరమ్ బీర్ సింగ్ హెలికాప్టర్ లో విక్రమాదిత్య, విధ్వంసకవాహనాలు, ఫ్రిగేట్స్, కార్వెట్స్, సహాయ నౌకలు హెలికాప్టర్లతో కూడిన కారియర్ బాటిల్ గ్రూప్ చేరుకున్నారు. స్వదేశీ పరిజ్ఞానంతో నడిచే క్షిపణి విధ్వంసక వాహనం దగ్గర ఆయనకు ఫ్లీట్ కమాండర్ దాని నిర్వహన సంసిద్ధతను వివరించారు. ఆ తరువాత వాస్తవ పరిస్థితుల్లో సాగే ఆయుధాలతో కాల్పులు, గాలిలో యుద్ధ కార్యకలాపాలు, జలాంతర్గామి విధ్వంసక కార్యకలాపాలు, నౌకావిన్యాసాలు ప్రదర్శించి చూపారు.
సహాయక నౌక దీపక్ దగ్గర నౌకాసిబ్బందితో సంభాషించిన తరువాత విమాన వాహక నౌక విక్రమాదిత్య దగ్గర కారియర్ బాటిల్ గ్రూప్ సామర్థ్యాలను పరీక్షించారు. కొద్ది నెలలుగా కోవిడ్ 19 సంబంధమైన సవాళ్ళు ఎదురవుతున్నప్పటికీ ఉన్నత స్థాయి యుద్ధ సంసిద్ధత ప్రదర్శించినందుకు వారిని నావికాదళాధిపతి అభినందించారు. వర్షాకాలంలో సముద్రం అల్లకల్లోలంగా ఉన్న సమయంలోనూ దేశ సముద్రతీర భద్రతను నిర్వహించటంలో అవిరామంగా కృషిచేస్తున్నారన్నారు. మిషన్ సాగర్ కింద విదేశాలలో చిక్కుకున్నవారిని తీసుకురావటంలోను, పొరుగు దేశాలకు సాయం చేయటంలోనూ చేసిన కృషిని కూడా ప్రస్తావించి అభినందించారు.
ప్రస్తుతం నెలకొన్న భద్రతా పరిస్థితిని ప్రస్తావిస్తూ, రానున్న కాలంలో నావికాదళం కార్యకలాపాలు అదే రకమైన ఉన్నతస్థాయిలో కొనసాగాలన్నారు.కారియర్ బాటిల్ గ్రూప్ కచ్చితమైన, సమర్థవంతమైన పద్ధతిలో కాల్పులు జరపటాన్ని కూడా ప్రశంసించారు. ఎలాంటి అత్యవసర పరిస్థితినైనా ఎదుర్కునేందుకు సిద్ధంగా ఉందని రుజువు చేసినట్టయిందన్నారు. త్రివిధ దళాల మధ్య సమన్వయం బాగున్నదని కూడా నావికాదళాధిపతి ప్రస్తావించారు. నావికాదళం, వారి కుటుంబ సభ్యులు కోవిడ్ కు సంబంధించిన నియమనిబంధనలు కచ్చితంగా పాటించటం మరువరాదని సూచించారు.
నావికాదళాధిపతి గోవా చేరుకొని సముద్రతలం మీద కార్యకలాపాలను పరుశీలించారు. నేవల్ ఎయిర్ క్రాఫ్ట్ యార్డ్ ను సందర్శించారు. అనంతరం ఢిల్లీకి బయలుదేరి వెళ్లారు. ఫ్లాగ్ ఆఫీసర్ కమాండింగ్ ఇన్ చీఫ్  వీడ్కోలు పలికారు.
సమాచార, ప్రసార మంత్రిత్వ శాఖ
కేన్స్ ఫిల్మ్ ఫెస్టివల్ ఘన విజయం సాధించాలని ప్రధాని నరేంద్ర మోదీ ఆకాంక్షించారు
భారతదేశ స్వాతంత్ర్య ఉత్సవానికి 75 సంవత్సరాల పూర్తవుతున్న నేపథ్యంలో యాదృచ్చికంగా జరుగుతున్న కేన్స్ ఫిల్మ్ ఫెస్టివల్లో భారత్ మరియు ఫ్రాన్స్ మధ్య దౌత్య సంబంధాలను గమనింవచ్చు.
"భారతదేశంలో చెప్పడానికి చాలా కథలు ఉన్నాయి మరియు ప్రపంచం యొక్క కంటెంట్ హబ్గా మారడానికి దేశం నిజంగా అపారమైన సామర్థ్యాన్ని కలిగి ఉంది"
"సినిమా రంగంలో వ్యాపారాన్ని సులభతరం చేసేందుకు ప్రభుత్వం తన నిబద్ధతలో స్థిరంగా ఉంది"
కేన్స్ క్లాసిక్ విభాగంలో పునరుద్ధరించబడిన సత్యజిత్ రే చిత్రం ప్రదర్శించడం పట్ల సంతోషాన్ని వ్యక్తం చేశారు
"ఇండియా పెవిలియన్ భారతీయ సినిమా కోణాన్ని ప్రదర్శిస్తుంది మరియు అంతర్జాతీయ భాగస్వామ్యాలు మరియు అభ్యాసాలను ప్రోత్సహిస్తుంది"
ఈ ఏడాది కేన్స్ ఫిల్మ్ ఫెస్టివల్లో భారతదేశం 'కంట్రీ ఆఫ్ హానర్'గా పాల్గొనడం పట్ల ప్రధాన మంత్రి శ్రీ నరేంద్ర మోదీ సంతోషం వ్యక్తం చేశారు. భారతదేశానికి స్వాతంత్ర్యం వచ్చి 75 ఏళ్లు, కేన్స్ ఫిల్మ్ ఫెస్టివల్ యొక్క 75వ వార్షికోత్సవం మరియు భారతదేశం మరియు ఫ్రాన్స్ల మధ్య దౌత్య సంబంధాల 75 సంవత్సరాల వేడుకల ముఖ్యమైన సమావేశంలో భారతదేశం పాల్గొనడం సంతోషంగా ఉందని ప్రధాన మంత్రి ఒక సందేశంలో పేర్కొన్నారు.
ప్రపంచంలోనే అత్యధిక చలనచిత్రాలను నిర్మిస్తున్న దేశంగా భారతదేశం ఉన్న నేపథ్యంలో మన చలనచిత్ర రంగం యొక్క బహుముఖత్వం విశేషమైనదని మరియు సుసంపన్నమైన వారసత్వం మరియు సాంస్కృతిక వైవిధ్యం మన బలాలని ప్రధాన మంత్రి అన్నారు. భారతదేశానికి చెప్పడానికి చాలా కథలు ఉన్నాయి మరియు ప్రపంచం యొక్క కంటెంట్ హబ్గా మారడానికి దేశం నిజంగా అపారమైన సామర్థ్యాన్ని కలిగి ఉందని ప్రధాన మంత్రి తెలిపారు.
చలనచిత్ర రంగంలో వ్యాపార సౌలభ్యాన్ని మెరుగుపరచడానికి భారతదేశ నిబద్ధతను పునరుద్ఘాటిస్తూ శ్రీ నరేంద్ర మోదీ అంతర్జాతీయ చలనచిత్ర-సహ నిర్మాణాన్ని సులభతరం చేయడం నుండి దేశవ్యాప్తంగా చిత్రీకరణకు అనుమతుల కోసం సింగిల్ విండో క్లియరెన్స్ మెకానిజంను నిర్ధారించడం వరకూ భారతదేశం ప్రపంచంలోని చిత్రనిర్మాతలకు అవాంతరాలు లేని అవకాశాలను అందిస్తోందని చెప్పారు.
భారతదేశం మాస్ట్రో జయంతి ఉత్సవాలను జరుపుకుంటున్న సందర్భంగా కేన్స్ క్లాసిక్ విభాగంలో సత్యజిత్ రే చిత్రాన్ని ప్రదర్శించేందుకు పునరుద్ధరించడం పట్ల ప్రధాన మంత్రి సంతోషం వ్యక్తం చేశారు.
భారతదేశానికి చెందిన స్టార్టప్లు సినీ-ప్రపంచానికి తమ బలాన్ని ప్రదర్శిస్తాయని అలాగే ఇండియా పెవిలియన్ భారతీయ సినిమా కోణాలను ప్రదర్శిస్తుందని మరియు అంతర్జాతీయ భాగస్వామ్యాలు మరియు అభ్యాసాలను ప్రోత్సహిస్తుందని ప్రధాన మంత్రి విశ్వాసం వ్యక్తం చేశారు.
నేపథ్యం:
ఫ్రాన్స్లోని కేన్స్ ఫిల్మ్ ఫెస్టివల్ 75వ ఎడిషన్తో పాటు నిర్వహించబడుతున్న మార్చే' డు ఫిల్మ్లో భారతదేశం అధికారిక గౌరవ దేశం అవుతుంది. కంట్రీ ఆఫ్ హానర్ హోదాలో భారతదేశం దాని సినిమా, సంస్కృతి & వారసత్వంపై స్పాట్లైట్తో మెజెస్టిక్ బీచ్లో నిర్వహించబడుతున్న మార్చే డు ఫిల్మ్ ఓపెనింగ్ నైట్లో ఫోకస్ కంట్రీగా భారతదేశం ఉనికిని నిర్ధారిస్తుంది.
భారతదేశం కేన్స్ నెక్స్ట్లో గౌరవప్రదమైన దేశం కూడా. దీని కింద 5 కొత్త స్టార్టప్లకు ఆడియో-విజువల్ ఇండస్ట్రీకి పిచ్ చేయడానికి అవకాశం ఇవ్వబడుతుంది. యానిమేషన్ డే నెట్వర్కింగ్లో పది మంది నిపుణులు పాల్గొంటారు. కేన్స్ ఫిల్మ్ ఫెస్టివల్ యొక్క ఈ ఎడిషన్లో భారతదేశం పాల్గొనడం యొక్క ప్రధాన హైలైట్గా శ్రీ ఆర్. మాధవన్ నిర్మించిన చిత్రం 'రాకెట్రీ' యొక్క వరల్డ్ ప్రీమియర్ 19 మే 2022న మార్కెట్ స్క్రీనింగ్ యొక్క పలైస్ డెస్ ఫెస్టివల్స్లో ప్రదర్శించబడుతుంది.
భారత ప్రతినిధి బృందానికి కేంద్ర మంత్రి శ్రీ అనురాగ్ ఠాకూర్ నాయకత్వం వహిస్తున్నారు మరియు భారతదేశానికి చెందిన పలువురు సినీ ప్రముఖులు ఉన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
5జీ నెట్వర్క్లపై దాడులను నిరోధించడానికి సాఫ్ట్వేర్ పరిష్కారం
5జీ నెట్వర్క్లలో జీరో-డే ప్రమాదపు దాడులను ముందస్తుగా గుర్తించి నిరోధించగలిగేలా కొత్త స్వదేశీ సాఫ్ట్వేర్ టెక్నాలజీ సొల్యూషన్ అందుబాటులోకి వచ్చింది. ఈ సాఫ్ట్వేర్ నెట్వర్క్ నిలిచిపోయే సమయాన్ని తగ్గిస్తుంది. సమీప భవిష్యత్తులో 5జీ నెట్వర్క్ జీవనరేఖగా మారడంతో ఇది దేశవ్యాప్తంగా కమ్యూనికేషన్ను సులభతరం చేయడంలో సహాయపడుతోంది. 5జీ సాంకేతికతలో దాదాపు తొంభై శాతం సాఫ్ట్వేర్ అనేక తాజా సాంకేతికతలను  సమగ్రపరచడం ద్వారా అమలు చేయబడుతుంది, ఇది సాంకేతికతను సులభంగా పరీక్షించడాన్ని అనుమతిస్తుంది. నెట్వర్క్ దాడి అవకాశం అనేక రెట్లు పెరిగింది. దీనిని మానవీయంగా నిర్వహించడం అసాధ్యం. దీనికి మొత్తం పరీక్ష ప్రక్రియను ఆటోమేట్ చేయడం మరియు నిరంతర పర్యవేక్షణ మాత్రమే సుస్థిరమైన పరిష్కారం. ప్రస్తుతం రన్ టైమ్ జీరో-డే వల్నరబిలిటీలలో ఎక్కువ భాగం దాడి తర్వాత గుర్తించబడ్డాయి, దీని వలన బ్రాండ్కు నష్టాన్ని సృష్టించడంతోపాటు రికవరీ ఖర్చు పెరుగుతుంది. ఐఐటీఎం మద్రాస్లోని ఐఐటీఎం ప్రవర్తక్ టెక్నాలజీస్ ఫౌండేషన్, సెన్సార్లు, నెట్వర్కింగ్, యాక్యుయేటర్స్ మరియు కంట్రోల్ సిస్టమ్స్  కోసం టెక్నాలజీ ఇన్నోవేషన్ హబ్, ఇది నేషనల్ మిషన్ ఆన్ ఇంటర్ డిసిప్లినరీ సైబర్ ఫిజికల్ సిస్టమ్స్  కింద డిపార్ట్మెంట్ ఆఫ్ సైన్స్ అండ్ టెక్నాలజీ  మద్దతుతో ఉంది. దాని ఇంక్యుబేటెడ్ స్టార్టప్తో కలిసి 5జీ కోర్ నెట్వర్క్ ఫంక్షన్లు మరియు రేడియో యాక్సెస్ నెట్వర్క్  సాఫ్ట్వేర్ కోసం స్వదేశీ భద్రతా పరీక్ష పరిష్కారాన్ని అభివృద్ధి చేస్తోంది. ఈ టెక్నాలజీ సొల్యూషన్ ఫజ్ మరియు టెస్ట్ ఒరాకిల్స్ వంటి టెక్నిక్లను ఉపయోగించడం ద్వారా నెట్వర్క్లో జీరో-డే దుర్బలత్వాలను ముందుగానే గుర్తించగలదు. ఈ పరిష్కారం ఐఐటీఎం ప్రవర్తక్ యొక్క 5జీ సెక్యూరిటీ ల్యాబ్లో మాన్యువల్గా పరీక్షించబడింది. ఇది ముందస్తుగా దాడులను నివారించడంలో సహాయపడుతుంది కాబట్టి, ఇది సంస్థలు ఇలాంటి దాడులతో నష్టపోకుండా కాపాడుతుంది మరియు బ్రాండ్ల విశ్వసనీయతను కాపాడుతుంది. సిస్టమ్లోని దుర్బలత్వాలను కనుగొనడానికి బృందం నైతిక హ్యాకింగ్ను ఉపయోగించింది. నెట్వర్క్లోని కార్యాచరణ సమస్యను పరీక్షించారు, టోపోలాజీ, ఫీచర్ ఇంటరాక్షన్ మరియు 3జీపీపీ నిర్వచించిన 5జీ ప్రమాణాలను అనుసరించడం ద్వారా పాల్గొన్న నోడ్ల సంఖ్య ఆధారంగా వివిధ దాడి దృశ్యాలను సృష్టించారు. బృందం బహుళ-విక్రేత ఉత్పత్తులతో పరస్పర చర్య మరియు భద్రతా సమస్యలను పరీక్షిస్తోంది. నెట్వర్క్ ప్యాకెట్ స్థాయి, బైనరీ స్థాయి, కోడ్ స్థాయి మరియు కోడ్ వల్నరబిలిటీ స్కానర్లను ఉపయోగించి పరీక్షలు నిర్వహించబడతాయి. ఈ అన్ని పద్ధతుల కలయిక ప్రీ-ఎంప్షన్ మెకానిజం ద్వారా జీరో-డే దాడులను తగ్గించడంలో సహాయపడుతుంది. జీరో-డే దుర్బలత్వాలను తగ్గించడం వల్ల దాడి తవ్రీత తగ్గుతుంది, ఇది విమోచన చెల్లింపు అవసరాన్ని తగ్గిస్తుంది మరియు కమ్యూనికేషన్కు కీలకమైన 5జీ నెట్వర్క్ల నెట్వర్క్ డౌన్టైమ్ను కూడా తగ్గిస్తుంది.
మంత్రిమండలి
ఇండియా ఉజ్బెకిస్తాన్ మధ్య వ్యవసాయం మరియు అనుబంధ రంగాల్లో సహకార ఒప్పందానికి కేంద్ర మంత్రివర్గం ఆమోదం
ఇండియా ఉజ్బెకిస్తాన్ మధ్య వ్యవసాయం మరియు అనుబంధ రంగాల్లో సహకార ఒప్పందం కుదుర్చుకోవాలనే ప్రతిపాదనకు ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం ఆమోదించింది .
(రెండు దేశాల మధ్య ఒప్పందం వల్ల దిగువ పేర్కొన్న క్షేత్రాలలో రెండు దేశాలు పరస్పరం సహకరించుకుంటాయి.
i) చట్టాలు, ప్రమాణాలు, ఉత్పత్తుల నమూనాలకు సంబంధించి ఉభయులకు హితమైన సమాచారం
ఇచ్చిపుచ్చుకోవడం
ii) ఉజ్బెకిస్తాన్ లో ఉమ్మడి వ్యవసాయ సముదాయాలు ఏర్పాటు చేయడం
iii) పంటల ఉత్పత్తి , వాటి వైవిధ్యానికి సంబంధించిన అనుభవం మార్పిడి
iv) ఆధునిక సాంకేతిక పరిజ్ఞానంతో విత్తన ఉత్పత్తిలో అనుభవాల మార్పిడి; రెండు దేశాలలో అమల్లో ఉన్న చట్టాల ప్రకారం సీడ్ సర్టిఫికేషన్ కు సంబంధించిన సమాచారాన్ని మార్పిడి చేసుకోవడం; ఉభయులకు ప్రయోజన కరమైన రీతిలో విత్తన నమూనాలను మార్పిడి చేసుకోవడం
v) వ్యవసాయం మరియు నీటిపారుదలతో పాటు అనుబంధ రంగాలలో నీటి వినియోగ సామర్ధ్యం పెంపొందించడానికి సాంకేతిక పరిజ్ఞానాన్ని వినియోగించుకోవడం
vi) జన్యుశాస్త్రం, మొక్కల పెంపకం బయోటెక్నాలజీ, మొక్కల సంరక్షణ, భూ సంరక్షణ, యాంత్రీకరణ, నీటి వనరులు వంటి రంగాలలో ఉమ్మడిగా శాస్త్రీయ పరిశోధనలు జరపడం మరియు పరిశోధన ఫలితాలను ఆచరణలోకి తేవడం
vii) మొక్కల్లో రోగనిరోధక శక్తిని పెంపొందించడంలో, వాటి నిర్బంధ సంరక్షణలో అభివృద్ధి, సహకారాన్ని విస్తరించడం
viii) పశుపోషణ, సంరక్షణతో సహా పశుగణాభివృద్ధి, కోళ్లపెంపకం, జన్యు సంబంధ అంశాల పరిశీలన, రోగనిరోధక శక్తిని పెంపొందించడానికి అవసరమైన సౌకర్యాలను కల్పించడం
ix) వ్యవసాయం, ఆహార పరిశ్రమకు సంబంధించిన పరిశోధనా సంస్థల మధ్య శాస్త్రీయ మరియు ఆచరణాత్మక కార్యకలాపాలను  గురించిన సమాచారం మార్పిడి
x) ఉమ్మడిగా ఫుడ్ ప్రాసెసింగ్ యూనిట్ల ఏర్పాటుకు గల అవకాశాల అన్వేషణ
xi) ఉభయుల ఆమోదం మేరకు మరే ఇతర సహకారం అందించుకోవడం
ఈ ఒప్పందం మేరకు రెండు దేశాలకు చెందిన ప్రతినిధులతో కూడిన జాయింట్ వర్కింగ్ గ్రూప్ ఏర్పాటుకు అవకాశం ఉంటుంది. ఈ బృందం ఒప్పందం అమలులో ఎదురయ్యే సమస్యలకు పరిష్కారం సూచిస్తుంది మరియు ఒప్పందం సజావుగా అమలయ్యేందుకు అవసరమైన సహకారం కోసం ప్రణాళికలు రూపొందిస్తుంది. భాగస్వామ్య పక్షాలు నిర్దేశించిన పనులు అమలు జరిగే తీరును పర్యవేక్షిస్తుంది. వర్కింగ్ గ్రూప్ సమావేశాలు ప్రతి రెండేళ్లకోసారి వైకల్పికంగా ఇండియాలో, ఉజ్బెకిస్తాన్ లో జరుగుతాయి. సంతకాలు జరిగిన రోజు నుంచి ఐదేళ్ళపాటు ఒప్పందం అమలులో ఉంటుంది. ఆ తర్వాత మరో ఐదేళ్ల చొప్పున దానంతట అదే పొడిగించబడుతుంది. భాగస్వామ్య పక్షాలలో ఏ ఒక్కరు కోరినా, ఒప్పందం రద్దును గురించి వారి నుంచి నోటీసు అందిన ఆరు నెలల తర్వాత ఒప్పందం రద్దవుతుంది.
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా క్విజ్ - 2022 రాష్ట్ర స్థాయి పోటీలు ఫిట్ ఇండియా సామాజిక మాధ్యమ అధికారిక ఖాతాల్లో ప్రసారం
2వ ఫిట్ ఇండియా క్విజ్ రాష్ట్ర స్థాయి పోటీలు ఈ నెల 10 నుంచి ఫిట్ ఇండియా అధికారిక యూట్యూబ్, ఫేస్బుక్ ఖాతాల్లో ప్రసారం అవుతాయి. ఇది క్రీడలు, శారీరక దారుఢ్యంపై జరిగే క్విజ్. విజేతలకు ₹3.25 కోట్ల నగదు బహుమతిని అందించే భారతదేశపు అతి పెద్ద క్విజ్. దేశంలోని 36 రాష్ట్రాలు, కేంద్రపాలిత ప్రాంతాల్లో క్విజ్ పోటీలు జరుగుతున్నాయి. ఫిట్ ఇండియా అధికారిక సామాజిక మాధ్యమ ఖాతాల్లో మొత్తం 84 ధారావాహికలు ప్రసారం అవుతాయి.
36 రాష్ట్రాలు/యూటీల నుంచి 348 జట్లు పోటీ పడతాయి. ఈ దశ తర్వాత, 36 రాష్ట్ర/యూటీ విజేతల జట్లు ఫిట్ ఇండియా క్విజ్ జాతీయ స్థాయి తుది పోరులో పోటీ పడతాయి. మే-జూన్ నెలల్లో 36 రాష్ట్ర/విజేతలను నిర్ణయించడానికి మొత్తం 120 దఫాల్లో పోటీలు నిర్వహిస్తున్నారు. 36 రాష్ట్ర స్థాయి తుది పోటీలు దూరదర్శన్లో కూడా ప్రసారం అవుతాయి.
ఫిట్ ఇండియా క్విజ్ ప్రాథమిక పోటీ తర్వాత, 348 పాఠశాలలు & 418 మంది విద్యార్థులు రాష్ట్రం/యూటీ పోటీకి ఎంపికయ్యారు. ఎంపికైన విద్యార్థులలో 39% మంది బాలికలు ఉన్నారు. ఎంపికైన పాఠశాలలు తమ పాఠశాల నుంచి అదనంగా ఇద్దరు విద్యార్థులతో బృందాలను ఏర్పాటు చేశాయి. ఈ విద్యార్థి బృందాలు వివిధ దశల ద్వారా రాష్ట్ర/యూటీ స్థాయిలో పోటీ పడతాయి.
పాఠశాలల కోసం 'ఫిట్ ఇండియా నేషనల్ ఫిట్నెస్ అండ్ స్పోర్ట్స్ క్విజ్' 2వ ఎడిషన్ను, గత ఏడాది ఆగస్టు 29న, జాతీయ క్రీడా దినోత్సవం సందర్భంగా, కేంద్ర యువజన వ్యవహారాలు & క్రీడల మంత్రి అనురాగ్ సింగ్ ఠాకూర్ ప్రారంభించారు. ఆ శాఖ సహాయ మంత్రి నిసిత్ ప్రమాణిక్, కేంద్ర విద్య & నైపుణ్యాభివృద్ధి శాఖ మంత్రి ధర్మేంద్ర ప్రధాన్ కూడా ఆ కార్యక్రమానికి హాజరయ్యారు.
క్విజ్ 2వ ఎడిషన్లో, దేశంలోని 702 జిల్లాలకు చెందిన 16,702 పాఠశాలల నుంచి 61,981 మంది విద్యార్థులు పాల్గొన్నారు. ఫిట్ ఇండియా క్విజ్ మొదటి ఎడిషన్లో 13,502 పాఠశాలల నుంచి 36,299 మంది విద్యార్థులు పాల్గొన్నారు.
ఫిట్ ఇండియా క్విజ్ 2022 ప్రాథమిక పోటీలో అత్యధిక ప్రాతినిధ్యం ఉత్తరప్రదేశ్ నుంచి ఉంది. ఆ రాష్ట్రంలోని 5,368 పాఠశాలల నుంచి 20,470 మంది విద్యార్థులు పాల్గొన్నారు. గుజరాత్, మధ్యప్రదేశ్ ఆ తర్వాతి స్థానాల్లో ఉన్నాయి.
ఫిట్ ఇండియా క్విజ్, దేశంలోని మూలమూలల్లో ఉన్న పాఠశాల విద్యార్థులకు క్రీడలు, శారీరక దారుఢ్యంలో ఉన్న జ్ఞానాన్ని ప్రదర్శించడానికి ఒక ప్రత్యేక వేదికగా ఉంటుంది. జాతీయ టెలివిజన్లో కనిపించి, వారి తెలివితేటలను ప్రదర్శించే అవకాశాన్ని అందిస్తుంది.
రక్షణ మంత్రిత్వ శాఖ
దక్షిణ కొరియా పర్యటనలో భారత సైన్యాధిపతి
భారత సైన్యాధిపతి, జనరల్ ఎం.ఎం.నరవణె, దక్షిణ కొరియాలో పర్యటిస్తున్నారు. సోమవారం నుంచి బుధవారం వరకు పర్యటన సాగుతుంది. ఆ దేశ సీనియర్ సైన్యాధికారులు, పాలకులతో ఈ మూడు రోజుల్లో జనరల్ నరవణె సమావేశమవుతారు.
దక్షిణ కొరియా రాజధాని సియోల్లోని "నేషనల్ సిమెట్రీ అండ్ వార్ మెమోరియల్"లో అమర సైనికులకు అంజలి జనరల్ నరవణె ఘటిస్తారు. ఆ దేశ రక్షణ శాఖ మంత్రి, సైన్యాధిపతి, ఛైర్మన్ ఆఫ్ జాయింట్ చీఫ్స్ ఆఫ్ స్టాఫ్, రక్షణ సేకరణల కార్యక్రమ పరిపాలన మంత్రితో సమావేశాలు పర్యటన షెడ్యూల్లో ఉన్నాయి. రెండు దేశాల రక్షణ బంధాలను పెంచే అవకాశాలపై భారత సైన్యాధిపతి చర్చిస్తారు.
గ్యాంగ్వాన్ ప్రావిన్స్లోని ఇన్జే కంట్రీలో ఉన్న కొరియా సైనిక శిక్షణ కేంద్రాన్ని, డేజియోన్లోని అధునిక రక్షణ అభివృద్ధి కేంద్రాన్ని కూడా జనరల్ నరవణె సందర్శిస్తారు.
బొగ్గు మంత్రిత్వ శాఖ
పరిశుభ్రత పచ్చదనం ప్రచారం కింద 10,266 మెట్రిక్ టన్నుల చెత్తను పారవేసి, జనవరి నుండి ఆగస్టు 2023 వరకు రూ.70 కోట్ల ఆదాయాన్ని బొగ్గు మంత్రిత్వ శాఖ మరియు పీఎస్ యూ లు పొందాయి
6,929,401 చదరపు అడుగుల స్థలం వినియోగం లోకి వచ్చింది. పర్యావరణ అనుకూలమైన జనపనార/వస్త్ర సంచులు పంపిణీ
పరిశుభ్రత ప్రచారం స్వచ్ఛతా పఖ్వాడా-2023లో భాగంగా బొగ్గు మంత్రిత్వ శాఖ మరియు బొగ్గు పీఎస్ యూ లు పరిశుభ్రత మరియు సుస్థిరమైన పద్ధతులను అంకితభావంతో కొనసాగిస్తున్నాయి. పర్యావరణ బాధ్యత, కార్యస్థలాలు మరియు సామాజిక నాణ్యతను పెంపొందించడం పట్ల మంత్రిత్వ శాఖ యొక్క నిబద్ధతను ఈ కార్యక్రమాలు నొక్కి చెబుతున్నాయి.
అక్టోబర్ 2022లో ప్రత్యేక ప్రచారం 2.0 సమయంలో మంత్రిత్వ శాఖ సాధించిన కొన్ని విజయాలు ప్రశంసనీయమైనవి. ప్రచార సమయంలో మంత్రిత్వ శాఖ 3,023,788 చదరపు అడుగుల విస్తీర్ణంలో శుభ్రపరిచి శుభ్రమైన పని వాతావరణానికి తన నిబద్ధతను ప్రదర్శిస్తుంది.
పర్యావరణ స్పృహతో కూడిన ప్రయత్నంలో, 5,409.5 మెట్రిక్ టన్నుల చెత్త ను పారవేయటం అమ్మటం తద్వారా రూ. 48.5 కోట్లు సంపాదించింది.
కొత్తగూడెం ఏరియా, ఎస్ ఎస్ సీ ఎల్ , హైదరాబాద్లోని చెత్త కుప్ప యార్డ్ను ఉత్పాదక పంట భూమిగా మార్చడం, సుస్థిరమైన భూ వినియోగానికి దోహదపడడం వంటి వినూత్న కార్యక్రమాలు అమలు చేసింది. చెత్త, పారవేయబడిన వస్తువులు, టైర్లు, పైపులు మరియు బండ్ల నుండి "కచ్రా ఉద్యాన్" యొక్క సీ సీ ఎల్ యొక్క ఈ ఆలోచన విస్తృతంగా ప్రశంసించబడింది. ఇది 3ఆర్  యోజన మరియు స్థిరమైన వ్యర్థాల నిర్వహణకు బలమైన నిబద్ధతను ప్రదర్సించే ఈ చొరవ ప్రతిపాదిత ఎకో-పార్క్లు మరియు ఇతర బొగ్గు కంపెనీ ప్రాంగణాల్లో విస్తరణ కోసం ఉద్దేశించిన పైలట్ ప్రాజెక్ట్ గా నిలుస్తుంది.
తదుపరి కార్యక్రమం :
కొనసాగుతున్న స్వచ్ఛతా పఖ్వాడా ప్రయత్నాలలో భాగంగా 2023 జనవరి నుండి ఆగస్టు వరకుబొగ్గు మంత్రిత్వ శాఖ మరియు పీఎస్ యూ లు సాధించిన విజయాలు:
అధిక ప్రమాణాల శుభ్రతను పాటించడం, 6,929,401 చదరపు అడుగుల స్థలాన్ని శుభ్రపరచడం.
10,266 మెట్రిక్ టన్నుల చెత్తను బాధ్యతాయుతంగా పారవేయడం, ఫలితంగా రూ. 70 కోట్లు ఆదాయం.
బ్యానర్లు, సందేశ ప్రదర్శనలు, నుక్కడ్ నాటకాలు , సెమినార్లు మరియు కౌన్సెలింగ్ సెషన్లతో సహా పరిశుభ్రత కోసం విస్తృతమైన అవగాహన ప్రచారాలు.
వర్షపు నీటి సంరక్షణ కోసం నీటి సంరక్షణ ప్రయత్నాలకు దోహదపడే"ఇంకుడు బావులు" నిర్మించడం.
సింగిల్ యూజ్ ప్లాస్టిక్స్  వాడకాన్ని అరికట్టేందుకు అవగాహన కల్పించడం మరియు పర్యావరణ అనుకూలమైన జనపనార/బట్టల సంచులను పంపిణీ చేయడం.
బ్లాక్-8 సమీపంలో థాయ్ మూగంబిగై ఆలయం దగ్గర దాదాపు 108,900 చ.అ.ల వ్యర్థ భూమిని హరిత వనం గా మార్చడం, దట్టమైన పొదలను తొలగించి, చెట్ల పెంపకం మరియు హరిత వనం అభివృద్ధి కోసం పునర్నిర్మించబడింది.
బహుళ ప్రయోజనాల కోసం ఖాళీ స్థలాలలో పార్కింగ్, రికార్డ్ రూమ్లు, సిట్టింగ్ ప్రాంతాలు, టాయిలెట్ల నిర్మాణం, గార్డెనింగ్, ప్లాంటేషన్ కోసం ఉపయోగించడం మరియు గని ప్రాజెక్టులను విస్తరించడం.
"స్వచ్ఛత పఖ్వాడా 2023" లోగోతో మంత్రిత్వ శాఖలోని అన్ని విభాగాలలో వాయు శుభ్రత జాతి చిన్న మొక్కలను ఉంచడం ద్వారా పని వాతావరణాన్ని మెరుగుపరచడం.
కొనసాగుతున్న ఈ కార్యక్రమాలు పరిశుభ్రత, సుస్థిరత్వం మరియు బాధ్యతాయుతమైన వ్యర్థాల నిర్వహణను పెంపొందించడంలో బొగ్గు మంత్రిత్వ శాఖ మరియు పీఎస్ యూ ల యొక్క దృఢ నిబద్ధతను ప్రతిబింబిస్తాయి. అందరికీ పరిశుభ్రమైన, పచ్చటి మరియు ఆరోగ్యకరమైన వాతావరణాన్ని సృష్టించడానికి వారి అంకితభావానికి నిదర్శనంగా స్వచ్ఛతా పఖ్వాడా 2023 పనిచేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.27 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.69 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,27,23,625
|
|
అందుబాటులోని నిల్వలు
|
|
20,69,39,951
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 20.69 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.55 కోట్లకుపైగా  నిల్వలు అందుబాటులో ఉన్నాయి.